

**РЕПУБЛИКА СРБИЈА**

**Канцеларија за управљање јавним улагањима**

као наручилац

***објављујe***

**ЈАВНИ ПОЗИВ ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ**

**НАБАВКА МЕДИЦИНСКИХ УРЕЂАЈА ЗА КЛИНИЧКО-БОЛНИЧКИ ЦЕНТАР ДР ДРАГИША МИШОВИЋ**

**(Procurement of Medical Devices for Clinical Centre Dr Dragiša Mišović)**

 **БР. ИОП/6-2017/РД (IOP/6-2017/RD)**

Република Србија је закључила уговоре о кредиту са Европском инвестиционом банком и Банком за развој Савета Европе за финансирање пројекта „Истраживање и развој у јавном сектору“ и намерава да део средстава из овог кредита искористи за плаћања по уговору за потпројекат: Модернизација Клиничко-болничког центра Др Драгиша Мишовић.

На основу члана 7. став 1. тачка 2а) Закона о јавним набавкама („Сл. гласник РС бр. 124/2012, 14/2015 i 68/2015“), те у складу са Оквирним споразумом потписаним између Републике Србије и Банке за развој Савета Европе дана 15. октобра 2010. године, Канцеларија за управљање јавним улагањима покреће међународни отворени поступак јавне набавке чији је предмет „Набавка медицинских уређаја за Клиничко-болнички центар Др Драгиша Мишовић“ (Procurement of Medical Devices for Clinical Centre Dr Dragiša Mišović), број набавке: ИОП/6-2017/РД (IOP/6-2017/RD).

Канцеларија за управљање јавним улагањима, као наручилац, позива квалификоване понуђаче да учествују у набавци добара која обухвата 8 лотова:

Лот 1 – Операциона сала - 2.368.700,00 ЕУР без ПДВ

Лот 2 – Стерилизација - 796.600,00 ЕУР без ПДВ

Лот 3 – Болнички намештај - 1.158.000, 00 ЕУР без ПДВ

Лот 4 – Помоћни хирушки уређаји - 327.000,00 ЕУР без ПДВ

Лот 5 – Анестезија - 1.371.800,00 ЕУР без ПДВ

Лот 6 – Лабораторија - 110.200,00 ЕУР без ПДВ

Лот 7 – Имиџинг опрема - 3.655.700,00 ЕУР без ПДВ

Лот 8 – Информациона инфраструктура - 744.600, 00 ЕУР без ПДВ

Место испоруке: Клиничко-болнички центар Др Драгиша Мишовић, Хероја Милана Тепића 1, 11040 Београд

Уговор о набавци ће бити закључен са најповољнијим понуђачем у међунарoдном отвореном поступку, у складу са условима одређеним тендерском документацијом и свим осталим документима који ће чинити саставни део уговора.

Реализација уговора се очекује у периоду од новембра 2017. до јануара 2018. године.

Критеријум за оцену понуда је „Најнижа понуђена цена". Рангирање понуда ће се спровести на основу тог критеријума.

Сва лица су позвана да учествују.

Подношење понуде са варијантама није дозвољено.

Заинтересовани понуђачи додатне информације могу добити од Наручиоца путем електронске поште на адресу: procurement.rd@pim.gov.rs.

Услови за учешће и остали елементи набавке детаљно су одређени конкурсном документацијом. Комплетна тендерска документација ће бити објављена и доступна за преузимање свим заинтересованим лицима на интернет страници Наручиоца:

[http://www.obnova.gov.rs/cirilica/javne-nabavke](http://www.obnova.gov.rs/cirilica/javne-nabavke%20)

Финансијско обезбеђење понуде је обавезно за све понуђаче и мора бити у форми гаранције банке, безусловне, неопозиве и наплативе на први позив, у износу и валути од 2% процењене вредности лота (ЕУР). За домаће понуђаче: наплативо у динарима по средњем курсу НБС на дан наплате.

**Крајњи рок за подношење понуда је 10. октобар 2017. године до 11 часова пре подне.**

Понуде морају бити достављене у затвореним ковертама са назнаком: „ИОП/6-2017/РД – „Набавка медицинских уређаја за Клиничко-болнички центар Др Драгиша Мишовић“, Канцеларија за управљање јавним улагањима”, на адресу: улица Немањина бр. 22-26, Београд, писарница Управе за заједничке послове републичких органа.

Понуде које стигну након горе наведеног рока сматраће се неблаговременим. Неблаговремене понуде неће се отварати и биће враћене понуђачима.

Отварање понуда биће обављено на адреси: улица Светозара Марковића бр.42, 1. спрат, Београд, дана 10. октобра 2017. године у 13 часова.

Отварање понуда је јавно и дозвољено је присуство свим заинтересованим лицима. Искључиво овлашћени представници понуђача имају право на активно учешће у процесу отварања понуда.